Դեմի դե Զեուվ

**Դեմի Պատրիկ Ռենե դե Զեուվ** (, ՄՀԱ՝ ), ), հոլանդացի ֆուտբոլիստ, հենակետային կիսապաշտպան:

## Կարիերա
### «Գոու Էհեդ Իգլզ»
Դեմին կարիերան սկսել է AGOVV թիմում: Շուտով նրան նկատել է «Գոու Էհեդ Իգլզը», որի հետ էլ նա պայմանագիր է ստորագրել։

### ԱԶ
Դե Զեուվը եղել է Նիդերլանդների հավաքականի կազմում 2006 թվականի Եվրոպայի երիտասարդական առաջնությունում, որը հաղթել է այդ մրցաշարում։ 2006 թվականի օգոստոսին ԱԶ-ը Զեուվին գնել է 100 000 եվրոյով, չնայած «Գրոնինգենի» հետաքրքրությանը։ ԱԶ-ի հետ դե Զեուվը 4 տարվա պայմանագիր է ստորագրել։

### «Այաքս»
Մոտ երեք տարի ԱԶ-ի կազմում հանդես գալուց հետո, Դեմին տեղափոխվել է «Այաքս», որի կազմում դարձել է Նիդերլանդների չեմպիոն:

### «Սպարտակ» Մոսկվա
Հուլիսի 5-ին բուժզննում անցնելուց հետո Դե Զեուվը ժամանել է Մոսկվա՝ պայմանագիր կնքելու «Սպարտակի» հետ։ Հուլիսի 6-ին կնքվել է 3 տարվա պայմանագիր։ Տրանսֆերի արժեքը կազմել է 6 միլիոն եվրո։ Թիմի կազմում նորամուտը նշել է Գրոզնիի «Թերեքի» դեմ խաղում 2011 թվականի օգոստոսի 7-ին և փոխարինվել է խաղի 79-րդ րոպեին։ «Կրասնոդարի» հետ խաղում Էմենիկեի փոխանցումից հետո դարձել է գոլի հեղինակ: 2012 թվականի մայիսի 23-ին դե Զեուվը պետք է հեռանար թիմից: Նա մոտ էր գերմանական «Համբուրգ» տեղափոխվելուն: Սակայն անցումը տեղի չունեցավ։ 2012 թվականի սեպտեմբերի 26-ին Ռուսաստանի գավաթի խաղարկությունում խփել է մրցաշրջանի առաջին գոլը՝ գրավելով «Սալյուտի» դարպասը, ինչը թույլ է տվել «Սպարտակին» դուրս գալ հաջորդ փուլ։

### «Անդերլեխտ»
2013 թվականի հունվարի 22-ին դե Զեուվը վարձակալությամբ տրվել է բելգիական «Անդերլեխտին»՝ հետագա գնման իրավունքով։ Իր հարցազրույցում Դեմին հայտարարել է, որ թեթևություն է զգացել՝ լքելով Ռուսաստանը։ 2013 թվականի հուլիսի 5-ին վարձակալությունը երկարացվել է մինչև 2014 թվականի հուլիս։ Վարձակալության ավարտից հետո դե Զեուվը լքել է թիմը։ Վարձակալության ավարտի հետ մեկտեղ լրացել է նաև *«կարմիր-սպիտակների»* հետ նրա պայմանագրի ժամկետը։

### ՆԱԿ Բրեդա
2014 թվականի հուլիսից դե Զեուվը ազատ գործակալ էր և նույնիսկ նոր ակումբ էր փնտրում LinkedIn սոցիալական ցանցում։ 2015 թվականի փետրվարի 8-ին դե Զեուվը մինչև մրցաշրջանի ավարտը սիրողական պայմանագիր կնքեց ՆԱԿ Բրեդա ակումբի հետ։ Ըստ պայմանագրի, նա չէր կարող մասնակցել պաշտոնական խաղերին։ Փետրվարի 10-ին Դեմին լիարժեք պայմանագիր կնքեց ակումբի հետ։ ԱԴՈ-ի դեմ իր նորամուտի խաղում նա երկու գոլ է խփել, սակայն նրա թիմը հյուրընկալվելիս պարտվել է 3:2 հաշվով։

2016 թվականի հոկտեմբերին դե Զեուվը հայտարարել է կարիերան ավարտելու մասին։

## Ազգային հավաքական
2006 թվականին դե Զեուվը երիտասարդական հավաքականի կազմում հաղթել է Եվրոպայի առաջնությունում, որտեղ եղել է հիմնական կազմի խաղացող և թիմի առաջատարներից մեկը։

ԱԶ Դեմին լավ խաղի համար ընդգրկվել է Նիդերլանդների ազգային հավաքականում 2007 թվականի մարտի 28-ին Սլովենիայի հավաքականի դեմ Եվրո 2008-ի ընտրական խաղում:

Հավաքականում դե Զեուվն ուներ մի քանի մրցակիցներ՝ Օրլանդո Էնգելարը, Մարկ վան Բոմելը և Նայջել Դե Յոնգը։

## Անձնական կյանք
Դե Զեուվն ամուսնացած չէ։ Հանդիպում է Դանիել անունով մի աղջկա հետ։ 2014 թվականի ապրիլին նրանք ունեցել են մի աղջիկ, որին անվանել են Ռոկի։

2011 թվականին Դեմին ճանաչվել Է Նիդերլանդների տարվա ամենանորաձև ֆուտբոլիստ։ Նույն թվականին նա, ֆուտբոլիստներ Քենեթ Պերեսի, Ռոնալդ դե Բուրի և մարմնամարզիկ Ջեֆրի Վամեսի հետ, նկարահանվել է L′Homo ամսագրի ֆոտոշարքում՝ այդպիսով արտահայտելով իր բողոքը հասարակության մեջ համասեռամոլների նկատմամբ խտրականության դեմ. նույն հրատարակության մեջ նա հարցազրույց է տվել, որում ասել է, որ իրեն հաճախ անվանում են համասեռամոլ, թեև ինքը այդպիսին չէ։

## Ձեռքբերումներ
### Ակումբի հետ
**ԱԶ**
* Նիդերլանդների չեմպիոն՝ 2008/09

**«Այաքս»**
* Նիդերլանդների չեմպիոն՝ 2010/11
* Նիդերլանդների գավաթակիր՝ 2009/10

**«Սպարտակ» (Մոսկվա)**
* Ռուսաստանի առաջնության արծաթե մեդալակիր՝ 2012

**«Անդերլեխտ»**
* Բելգիայի չեմպիոն (**2**)՝ 2012/13, 2013/14
* Բելգիայի սուպերգավաթակիր՝ 2013

### Պարգևներ ազգային հավաքականում
* 2010 թվականի Աշխարհի առաջնության արծաթե մեդալակիր

## Ելույթների վիճակագրություն
### Ակումբային կարիերա

*(վերանայվել է 2013 թվականի հուլիսի 5-ի դրությամբ)*

### Դե Զեուվի հանդիպումները Նիդերլանդների հավաքականի կազմում

**Ընդհանուր՝ 27 խաղ/0 գոլ, 21 հաղթանակ, 3 ոչ-ոքի, 3 պարտություն:**

## Ծանոթագրություններ

## Արտաքին հղումներ
* Профиль на официальном сайте ФК «Спартак» (Москва)  
* Статистка на сайте ''Voetbal International'' 
* Статистика на сайте ''voetbalstats.nl'' 

Կատեգորիա:ԱԶ Ալկմարի ֆուտբոլիստներ
Կատեգորիա:Այաքսի ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:ՆԱԿ Բրեդայի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ